Predkladacia správa

Návrh na zmenu bodov C.4., C.14. a C.28. uznesenia vlády SR č. 694/2000 z 30. augusta 2000 k Auditu súladu činností a financovania ústredných orgánov štátnej správy a organizácií v ich pôsobnosti reflektuje na skutočnosti, ktoré vznikli pri plnení uznesenia vlády k Auditu. Materiál navrhuje zmeny v postupe pri spracovaní návzájom súvisiacich úloh, ktorých výsledkom je zefektívnenie práce ústredných orgánov štátnej správy pri výkone administratívnych činností. Ako racionálne sa ukazuje, aby ústredné orgány štátnej správy nepredkladali svoje návrhy jednotlivo na rokovanie vlády, ale aby podpredseda vlády pre ekonomiku z týchto návrhov spracoval komplexný materiál a predložil ho vláde. Návrh nemení obsah úloh, ide len o zmenu postupu pri predkladaní návrhov.

V súvislosti s touto zmenou sa posúvajú aj termíny plnenia uvedených úloh. 

Materiál sa predkladá bez predchádzajúceho pripomienkového konania, vzhľadom na to, že sa uskutočnili konzultácie s vedúcimi úradov ministerstiev, ktorí s navrhovaným riešením vyslovili všeobecný súhlas.